Ernst Heinrich Weber
Ernst Heinrich Weber var en tysk fysiolog og anatom. Han var 1818-1840 professor i anatomi og 1840-1871 i fysiologi ved universitetet i Leipzig; bror til W.E. Weber.
Weber gjorde flere anatomiske og fysiologiske opdagelser, navnlig for sansernes vedkommende. Han påviste bl.a. i 1834, at den forøgelse af en sansepåvirkning, der skal til, for at der kan ske en erkendelse af forøgelsen, er proportional med sansepåvirkningens intensitet. Webers empiriske observationer blev senere udtrykt matematisk af G.T. Fechner i Weber-Fechners lov, se psykofysik.